Ministru kabineta noteikumu projekta “Iekšlietu ministrijas Informācijas centra nolikums” sākotnējās ietekmes novērtējuma ziņojums (anotācija)

|  |  |  |  |  |
| --- | --- | --- | --- | --- |
| I. Tiesību akta projekta izstrādes nepieciešamība | | | | |
| 1. | Pamatojums | | Ministru kabineta noteikumu projekts “Iekšlietu ministrijas Informācijas centra nolikums” izstrādāts, pamatojoties uz Valsts pārvaldes iekārtas likuma 16.panta pirmo daļu. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Šobrīd Iekšlietu ministrijas Informācijas centra funkcijas, uzdevumus un pienākumus nosaka un regulē Ministru kabineta 2004.gada 8.jūnija noteikumi Nr.526 “Iekšlietu ministrijas Informācijas centra nolikums”. Minēto noteikumu redakcija satur atsauci uz tādām Iekšlietu ministrijas Informācijas centra funkcijām un uzdevumiem, kas redakcionāli un saturiski precizējami.  Atsevišķu funkciju un uzdevumu izpilde laika periodā kopš Ministru kabineta 2004.gada 8.jūnija noteikumu Nr.526 “Iekšlietu ministrijas Informācijas centra nolikums” pieņemšanas ir mainījusies un Iekšlietu ministrijas Informācijas centram deleģēta papildus, par ko ir veikti attiecīgi grozījumi.  Ministru kabineta 2004.gada 8.jūnija noteikumos Nr.526 „Iekšlietu ministrijas Informācijas centra nolikums”, kopš tā izdošanas 2004.gadā trīs reizes ir veikti dažāda apjoma grozījumi, tostarp:   * 2009.gadā (Ministru kabineta 2009.gada 28.jūlija noteikumi Nr.817 “Grozījumi Ministru kabineta 2004.gada 8.jūnija noteikumos Nr.526 “Iekšlietu ministrijas Informācijas centra nolikums””, kas stājās spēkā 2009.gada 1.augustā) pēc Iekšlietu ministrijas Sakaru centra reorganizācijas pievienojot to Iekšlietu ministrijas Informācijas centram, pamatojoties uz Ministru kabineta 2009.gada 6.maija rīkojumu Nr.289 “Par Iekšlietu ministrijas Sakaru centra reorganizāciju”. Pārņemot reorganizētā Iekšlietu ministrijas Sakaru centra funkcijas un uzdevumus, ar minētajiem grozījumiem tika papildināts Iekšlietu ministrijas Informācijas centra darbības mērķis, papildinātas funkcijas un uzdevumi telekomunikāciju un radiosakaru jomā. Šobrīd Iekšlietu ministrijas Informācijas centrs turpina pildīt pārņemtās funkcijas un uzdevumus, paplašinot to izpildes apjomus un pilnībā nodrošinot telekomunikāciju un radiosakaru funkcijas visās Iekšlietu ministrijas padotībā esošajās iestādēs. * 2010.gadā pēc Iekšlietu ministrijas Informācijas un sakaru departamenta reorganizācijas uz Iekšlietu ministrijas Informātikas un sakaru nodaļu, daļēji pārņemot reorganizētās struktūrvienības funkcijas un uzdevumus. Proti, 2009.gada 2.jūnija Ministru kabineta sēdē (prot. Nr. 37 38.§) tika izskatītais informatīvais ziņojums „Par iekšlietu sistēmas reorganizāciju” un tajā paredzētie pasākumi informācijas un komunikāciju tehnoloģiju vienotas sistēmas izveidei, kur tika paredzēti pasākumi informācijas un komunikāciju tehnoloģiju vienotas sistēmas izveidei Iekšlietu ministrijas sistēmā. Informācijas un komunikāciju tehnoloģijas resursu optimizācijas un centralizācijas rezultātā, Iekšlietu ministrijas sistēmas iestāžu veicamās informācijas un komunikāciju tehnoloģijas funkcijas tika plānots pakāpeniski nodot un centralizēt Iekšlietu ministrijas Informācijas centrā. Optimizācijas rezultātā tika paredzēts paaugstināt Iekšlietu ministrijas informācijas un komunikāciju tehnoloģiju jomas pārvaldības efektivitāti. Ņemot vērā minēto, Iekšlietu ministrijā tika reorganizēts Informātikas un sakaru departaments, daļa no kura funkcijām tiek nodota Iekšlietu ministrijas Informācijas centram, saskaņā ar Iekšlietu ministrijas 2009.gada 30.novembra rīkojumu Nr.2559 „Par Iekšlietu ministrijas struktūrvienības reorganizāciju un funkciju pārdali”. Šobrīd Iekšlietu ministrijas Informācijas centrs turpina pildīt pārņemtās funkcijas un uzdevumus. * 2013.gadā Ministru kabineta 2004.gada 8.jūnija noteikumi Nr.526 “Iekšlietu ministrijas Informācijas centra nolikums” tika grozīti, paplašinot Iekšlietu ministrijas Informācijas centra uzdevumus un papildinot tos ar jaunu uzdevumu, lai Iekšlietu ministrijas Informācijas centrs varētu nodrošināt iespēju valsts un pašvaldības iestādēm, kā arī kritiskās infrastruktūras objektu īpašniekiem un tiesiskajiem valdītājiem izmantot Iekšlietu ministrijas radiosakaru sistēmu valsts drošības un sabiedriskās drošības un kārtības apdraudējuma un ārkārtas situāciju novēršanai.   2009.gadā pēc Iekšlietu ministrijas informācijas un komunikācijas tehnoloģiju centralizācijas pasākumu uzsākšanas Iekšlietu ministrijā un tās padotībā esošajās iestādēs, lai nodrošinātu vienotu, vienveidīgu un ekonomiski izdevīgāku un efektīvāku informācijas un komunikāciju tehnoloģiju uzturēšanu un attīstības plānošanu, 2015.gadā ir pabeigti centralizācijas pasākumi Iekšlietu ministrijā un tās padotībā esošajās iestādēs. Par cik 2009.gadā informācijas un komunikācijas tehnoloģiju centralizācijas pasākumi vēl nebija faktiski noslēgušies, atsevišķi pārņemtie uzdevumi tā arī netika nostiprināti Ministru kabineta 2004.gada 8.jūnija noteikumos Nr.526 “Iekšlietu ministrijas Informācijas centra nolikums”. Šobrīd ir nepieciešama pārņemto informācijas un komunikācijas tehnoloģiju uzdevumu juridiska pārskatīšana un nostiprināšana ārējā normatīvajā aktā, atbilstoši faktiskajām Iekšlietu ministrijas Informācijas centram deleģētajām funkcijām un uzdevumiem pēc informācijas un komunikācijas tehnoloģiju jomas centralizācijas pasākumu Iekšlietu ministrijas padotībā esošajās iestādēs pabeigšanas.  Ministru kabineta noteikumu projekts “Iekšlietu ministrijas Informācijas centra nolikums” paredz gan saglabāt esošās, gan papildināt Iekšlietu ministrijas Informācijas centra funkcijas, nosakot, ka Iekšlietu ministrijas Informācijas centrs turpmāk:   * 1. *organizē un vada centra pārziņā esošo informācijas sistēmu darbību.*   Minēto funkciju Iekšlietu ministrijas Informācijas centrs realizēs izpildot Ministru kabineta noteikumu projekta “Iekšlietu ministrijas Informācijas centra nolikums” 4.1., 4.2. un 4.3.apakšpunktā minētos uzdevumus. Funkcija ir saglabāta atbilstoši spēkā esošo Ministru kabineta 2004.gada 8.jūnija noteikumu Nr.526 “Iekšlietu ministrijas Informācijas centra nolikums” 3.1.apakšpunktā noteiktajai redakcijai.  Ministru kabineta noteikumu projekta “Iekšlietu ministrijas Informācijas centra nolikums” 4.1.apakšpunktā ir aizstāts vārds “veido” ar “uztur”, paplašinot Iekšlietu ministrijas Informācijas centra veicamā uzdevuma saturu. Proti, Iekšlietu ministrijas Informācijas centrā pēc iestādes struktūras reorganizācijas 2016.gada martā, vairs nav struktūrvienības, kuras uzdevumos ietilpst šauri tikai programmēšanas uzdevums - veidot programmnodrošinājumu, bet šobrīd struktūrvienība nodrošina arī programmnodrošinājuma uzturēšanu pēc tā iegādes ārpakalpojumā atbilstoši normatīvo aktu prasībām. Gramatiski vārds “uztur” izvēlēts, jo ietver sevī arī veidošanu, labošanu un citas nepieciešamās darbības, lai nodrošinātu programmnodrošinājumu.   * 1. *uztur to informācijas sistēmu funkcionalitāti un tehniskos resursus, kuru tehnisko resursu turētājs ir centrs;*   Minēto funkciju Iekšlietu ministrijas Informācijas centrs realizēs izpildot Ministru kabineta noteikumu projekta 4.4., 4.5.apakšpunktā minētos uzdevumus. Funkcija ir saglabāta atbilstoši spēkā esošo Ministru kabineta 2004.gada 8.jūnija noteikumu Nr.526 “Iekšlietu ministrijas Informācijas centra nolikums” 3.2.apakšpunktā noteiktajai redakcijai.   * 1. *koordinē ministrijas padotībā esošo iestāžu darbu informācijas un komunikācijas tehnoloģiju jomā;*   Minēto funkciju Iekšlietu ministrijas Informācijas centrs realizēs izpildot Ministru kabineta noteikumu projekta 4.6., 4.7., 4.8. un 4.9.apakšpunktā minētos uzdevumus. Funkcija ir jauna, nodrošinot Iekšlietu ministrijas informācijas un komunikācijas tehnoloģiju centralizācijas rezultātu nostiprināšanu iestādes pamatdarbības normatīvajā aktā.   * 1. *nodrošina centra pārziņā esošo informācijas un komunikācijas tehnoloģiju risinājumu un infrastruktūras pārvaldību, uzturēšanu un attīstību;*   Minēto funkciju Iekšlietu ministrijas Informācijas centrs realizēs izpildot Ministru kabineta noteikumu projekta 4.10., 4.11., 4.12., 4.13., 4.14. un 4.15.apakšpunktā minētos uzdevumus. Funkcija ir jauna, nodrošinot Iekšlietu ministrijas informācijas un komunikācijas tehnoloģiju centralizācijas rezultātu nostiprināšanu iestādes pamatdarbības normatīvajā aktā.  Ministru kabineta noteikumu projekta “Iekšlietu ministrijas Informācijas centra nolikums” 4.14.apakšpunktā ir aizstāts vārds “sagatavo” ar “saskaņo”, sašaurinot Iekšlietu ministrijas Informācijas centra veicamā uzdevuma saturu. Proti, Iekšlietu ministrijas iekšējās deleģēto uzdevumu pārdales rezultātā starp Iekšlietu ministrijas padotībā esošajām iestādēm (Iekšlietu ministrijas Informācijas centru un Nodrošinājuma valsts aģentūru), Iekšlietu ministrijas Informācijas centrs tikai daļēji uztur vājstrāvas tīklus. Tādējādi turpmāk Iekšlietu ministrijas Informācijas centrs tikai skaņo vājstrāvas tīklu projektus, kas skar Iekšlietu ministrijas Informācijas centra kompetenci datu pārraides, telefonu sakaru, videonovērošanas un piekļuves kontroles jomā.   * 1. *izveido, pārvalda un uztur ministrijas sakaru sistēmas un nodrošina to nepārtrauktu darbību un funkcionalitāti;*   Minēto funkciju Iekšlietu ministrijas Informācijas centrs realizēs izpildot Ministru kabineta noteikumu projekta 4.16., 4.17., 4.18. un 4.19.apakšpunktā minētos uzdevumus. Bez tam jautājumos, kas skar finanšu plānošanu un jomas koordināciju, uzdevumi nav izdalīti atsevišķās normās, bet redakcionāli ir iestrādāti Ministru kabineta noteikumu projekta 4.12. un 4.13.apakšpunktā, tādējādi vienmērīgi un secīgi turpinot uzskaitījumu, kas saistās ar sakaru sistēmu (Ministru kabineta noteikumu projekta 3.5.apkšpunkts) uzturēšanas funkcijas izpildei realizējamajiem uzdevumiem. Funkcija ir saglabāta atbilstoši spēkā esošo Ministru kabineta 2004.gada 8.jūnija noteikumu Nr.526 “Iekšlietu ministrijas Informācijas centra nolikums” 3.5. un 3.6.apakšpunktā noteiktajai funkcijai, bet attiecīgās funkcijas normas redakcija ir redakcionāli apvienojama vienā normā.   * 1. *nodrošina ministrijas un tās padotībā esošo iestāžu ilgstoši un pastāvīgi glabājamo lietu (dokumentu un datu) un Ieslodzījuma vietu pārvaldes izbeigto krimināllietu uzkrāšanu, uzskaiti, izmantošanu un saglabāšanu līdz to nodošanai valsts arhīvā.*   Funkcija ir saglabāta atbilstoši spēkā esošo Ministru kabineta 2004.gada 8.jūnija noteikumu Nr.526 “Iekšlietu ministrijas Informācijas centra nolikums” 3.3.apakšpunktā noteiktajai funkcijai, bet attiecīgās funkcijas normas redakcija papildināta aratsauci uz sadarbību ar Ieslodzījuma vietu pārvaldi, lai paplašinātu iestādes kompetenci ne tikai uz Iekšlietu ministrijas sistēmas iestādēm, bet arī Ieslodzījuma vietu pārvaldi. Minētās funkcijas izpildei nav nepieciešams definēt uzdevumus, jo funkcijas izpildes saturs ir definēts citos normatīvajos aktos (piemēram, Arhīvu likumā un sasaistošajos Ministru kabineta noteikumos).  Proti, Iekšlietu ministrijas Informācijas centrs nodrošinaIeslodzījuma vietu pārvaldes izbeigto krimināllietu uzkrāšanu, uzskaiti, izmantošanu un saglabāšanu līdz to nodošanai valsts arhīvā Iekšlietu ministrijas Informācijas centra arhīva telpās. Iekšlietu ministrijas Informācijas centram ir normatīvajiem aktiem atbilstoši aprīkotas arhīva telpas (vidēji viena kalendārā gada ietvaros tiek saņemtas līdz 40 vienībām) līdz ar to arī izbeigto krimināllietu glabāšanu Iekšlietu ministrijas Informācijas centrs minētā apjoma ietvaros arī turpmāk var nodrošināt bez papildus līdzekļu piešķiršanas kā tas jau iepriekš ir izveidojies vēsturiski līdz brīdim, kad Ieslodzījuma vietu pārvalde nonāca Tieslietu ministrijas pārraudzībā. Lai nodrošinātu situācijas tiesisko reglamentāciju ārējos normatīvajos aktos, ir papildināta Iekšlietu ministrijas Informācijas centra pamatfunkcija dokumentu glabāšanas jomā ar Ieslodzījuma vietu pārvaldes izbeigto krimināllietu glabāšanas funkciju.  Saskaņā ar Ministru kabineta 2009.gada 9.februāra noteikumu Nr.108 “Normatīvo aktu sagatavošanas noteikumi” 140.punktu, ir nepieciešams izdot jaunu normatīvo aktu, ja grozāmo normu apjoms pārsniedz pusi no spēkā esošo noteikumu normu apjoma. Vienlaikus ir uzlabota gramatiskā uzdevumu satura izteiksmes forma, kas atbilst jaunākai un precīzākai tiesību aktu projektos izmantotajai literārajai latviešu valodas praksei.  Ministru kabineta noteikumu projekta “Iekšlietu ministrijas Informācijas centra nolikums” īstenošanu Iekšlietu ministrija (Iekšlietu ministrijas Informācijas centrs) nodrošinās piešķirto valsts budžetu līdzekļu ietvaros. | |
| 3. | Projekta izstrādē iesaistītās institūcijas | | Projekts šo jomu neskar. | |
| 4. | Cita informācija | | Nav. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Jebkura fiziska persona vai juridiska persona, pašvaldību vai valsts tiešās pārvaldes iestāde, kura izmanto Iekšlietu ministrijas Informācijas centra sniegtos pakalpojumus vai pildot valsts deleģētās funkcijas un uzdevumus sadarbojas ar Iekšlietu ministrijas Informācijas centru.  Pēc Pilsonības un migrācijas lietu pārvaldes rīcībā esošajām ziņām, uz 2016.gada 1.janvāri Latvijā ir reģistrētas 2 144 763 fiziskas personas un jebkura no tām, ja izpilda normatīvo aktu prasības, var saņemt Iekšlietu ministrijas Informācijas centra sniegtos pakalpojumus.  Pēc Latvijas Republikas Uzņēmumu reģistra rīcībā esošajām ziņām, uz 2016.gada 19.februāri Latvijā ir reģistrētas aktīvas 207 769 juridiskās personas un jebkura no tām, ja izpilda normatīvo aktu prasības, var saņemt Iekšlietu ministrijas Informācijas centra sniegtos pakalpojumus.  Saskaņā ar Administratīvo teritoriju un apdzīvoto vietu likumu kopumā Latvijā ir 110 novadi un 9 republikas pilsētas, kuras var sadarboties ar Iekšlietu ministrijas Informācijas centru, pildot valsts deleģētās funkcijas un uzdevumus.  Latvijā kopumā ir 165 valsts tiešās pārvaldes iestādes, kuras var sadarboties ar Iekšlietu ministrijas Informācijas centru, pildot valsts deleģētās funkcijas un uzdevumus. | |
| 2. | Tiesiskā regulējuma ietekme uz tautsaimniecību un administratīvo slogu | | Fiziskajām un juridiskajām personām administratīvais slogs nemainās un projekta tiesiskais regulējums nemaina to tiesības, pienākumus un veicamās darbības. | |
| 3. | Administratīvo izmaksu monetārs novērtējums | | Projekts šo jomu neskar. | |
| 4. | Cita informācija | | Nav. | |
| **VI. Sabiedrības līdzdalība un komunikācijas aktivitātes** | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | | Sabiedrības līdzdalība projekta izstrādē | | Noteikumu projekts kopā ar sākotnējās ietekmes novērtējuma ziņojumu (anotāciju) 2016.gada 14.martā ievietots Iekšlietu ministrijas mājas lapā internetā www.iem.gov.lv sadaļā “Sabiedrības līdzdalība”, aicinot sabiedrību rakstveidā izteikt savu viedokli par Noteikumu projektu līdz 2016.gada 31.martam. |
| 3. | | Sabiedrības līdzdalības rezultāti | | Iebildumi vai priekšlikumi par noteikumu projektu netika saņemti. |
| 4. | | Cita informācija | | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | | Projekta izpildē iesaistītās institūcijas | | Iekšlietu ministrijas Informācijas centrs. |
| 2. | | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Saistībā ar Noteikumu projekta izpildi nav nepieciešams veidot jaunas institūcijas, likvidēt vai reorganizēt esošās.  Iekšlietu ministrijas Informācijas centram izmaiņas cilvēkresursu noslodzes skaita ziņā nekas nemainīsies.  Definēto jauno funkciju izpildei nepieciešamie cilvēkresursi Iekšlietu ministrijas un tās padotībā esošo iestāžu informācijas un komunikācijas tehnoloģiju centralizācijas rezultātā šobrīd jau ir nodarbināti Iekšlietu ministrijas Informācijas centrā.  Pēc Ministru kabineta noteikumu projekta spēkā stāšanās, Iekšlietu ministrijas Informācijas centram būs divas jaunas funkcijas:  - koordinēt ministrijas padotībā esošo iestāžu darbu informācijas un komunikācijas tehnoloģiju jomā;  - nodrošināt centra pārziņā esošo informācijas un komunikācijas tehnoloģiju risinājumu un infrastruktūras pārvaldību, uzturēšanu un attīstību.  Vienlaicīgi Iekšlietu ministrijas Informācijas centram tiek saglabātas jau Ministru kabineta 2004.gada 8.jūnija noteikumu Nr.526 “Iekšlietu ministrijas Informācijas centra nolikums” 3.1. un 3.2.apakšpunktos definētās funkcijas:   * organizēt un vadīt centra pārziņā esošo informācijas sistēmu darbību; * uzturēt to informācijas sistēmu funkcionalitāti un tehniskos resursus, kuru tehnisko resursu turētājs ir centrs.   Tāpat Iekšlietu ministrijas Informācijas centrs saglabā, Ministru kabineta 2004.gada 8.jūnija noteikumu Nr.526 “Iekšlietu ministrijas Informācijas centra nolikums” 3.3.apakšpunktā noteikto funkciju nodrošināt ministrijas un tās padotībā esošo iestāžu ilgstoši un pastāvīgi glabājamo lietu (dokumentu un datu) izbeigto krimināllietu uzkrāšanu, uzskaiti, izmantošanu un saglabāšanu līdz to nodošanai valsts arhīvā, vien turpmāk paplašinot tās darbību arī uz Ieslodzījuma vietu pārvaldi.  Ministru kabineta 2004.gada 8.jūnija noteikumu Nr.526 “Iekšlietu ministrijas Informācijas centra nolikums” 3.4.apakšpunktā  noteiktā funkcija (nodrošināt informācijas sistēmās iekļauto ziņu sniegšanu normatīvajos aktos noteiktajā kārtībā) tiek svītrota, jo pienākums izsniegt ziņas saskaņā ar normatīvajos aktos noteikto kārtību, apjomu un kompetenci jau izriet no valsts informācijas sistēmu un fizisko personu datu apstrādi regulējošo normatīvo aktu prasībām (piemēram, Valsts informācijas sistēmu likuma, Fizisko personu datu aizsardzības likuma, u.c.). Līdz ar to norma dublē likumos Iekšlietu ministrijas Informācijas centram noteiktos pienākumus un saskaņā ar Ministru kabineta 2009.gada 3.debruāra noteikumu Nr.108 “Normatīvo aktu projektu sagatavošanas noteikumi” 3.2.apakšpunkta prasībām, normatīvajos aktos nedublē augstāka normatīvā akta tiesību normās ietverto normatīvo regulējumu.  Iekšlietu ministrijas Informācijas centrs saglabā arī Ministru kabineta 2004.gada 8.jūnija noteikumu Nr.526 “Iekšlietu ministrijas Informācijas centra nolikums” 3.5. un 3.6.apakšpunktā noteiktās funkcijas attiecībā uz Iekšlietu ministrijas sakaru sistēmu izveidošanu, pārvaldīšanu, uzturēšanu un nepārtrauktas darbības un funkcionalitātes nodrošināšanu, vien apvienojot abas funkcijas redakcionāli vienā normā un izsakot to šādā redakcijā - izveidot, pārvaldīt un uzturēt ministrijas sakaru sistēmas un nodrošina to nepārtrauktu darbību un funkcionalitāti. |
| 3. | | Cita informācija | | Nav. |

Anotācijas III, IV un V sadaļa – projekts šo jomu neskar.

Iekšlietu ministrs R.Kozlovskis

Vīza: valsts sekretāre I.Pētersone–Godmane

20.07.2016. 8:01

2175

S.Koritko

67208742, [signe.koritko@ic.iem.gov.lv](mailto:signe.koritko@ic.iem.gov.lv)